Neŭtrala zono saŭdarabia–kuvajta

La neŭtrala zono inter Kuvajto kaj Sauda Arabio () estis neŭtrala zono je ĉirkaŭ 5770 kvadrataj kilometroj sur la kuvajta-saudarabia landlimo, kiu estis difinita por la unua fojo post la subskribo de la Uqair Traktato la 2-an de decembro 1922 .

 Historio 
Laŭ la usona historiisto, Daniel Yergin, "la neŭtrala zono estis [en areo de] miloj da kvadrataj kilometroj da steriligita dezerto trovita de la britoj en 1922 dum la desegnado de la landlimo inter Kuvajto kaj Sauda Arabio. Por konsideri la bezonojn de la beduenojn, kiuj vagis tien kaj reen inter Kuvajto kaj Sauda Arabio, kaj por kiuj nacieco estis neklara koncepto, estis interkonsentita ke la du landoj dividus suverenecon super la regiono." 

En la neŭtrala zono, la Uqair Traktato deklaris, ke la Sultanlando de Najd kaj Kuvajto dividos egalajn rajtojn kun ĉiuj loĝantoj de la areo, ĝis nova interkonsento estos subskribita.

Tamen, ekzistis malmulte da intereso en aranĝado de la neŭtrala zono ĝis la eltrovo de nafto en la Burgan-kampo, Kuvajto, en 1938. Kun la ebleco de naftomalkovro ene de la neŭtrala zono mem, koncedoj estis konceditaj al la naftokompanioj en la areo en 1948-1949. La nafto en la neŭtrala zono estis unue malkovrita en marto 1953 . Poste, la du landoj ekspluatis la nafton sub komuna funkciigadinterkonsento.

En 1957-1958, Sauda Arabio kaj Kuvajto subskribis koncesia interkonsenton kun Oil Co. La franĉizo eksvalidiĝis en 2000 . La unua naftomalkovro en la neŭtrala zono okazis en januaro 1960 .

En oktobro 1960, intertraktadoj pri la divido de la neŭtrala zono komenciĝis baldaŭ post mallonga renkontiĝo inter la regantoj de Kuvajto kaj Sauda Arabio. La 7-an de julio 1965, la du registaroj subskribis interkonsenton, kiu ekvalidis la 25-an de julio 1966, por la divido de la neŭtrala zono. Lima interkonsento por la neŭtrala zono estis subskribita la 17-an de decembro 1967, kaj ekvalidis la 18-an de decembro 1969  . La interkonsento estis ratifita la 18-an de januaro 1970, kaj publikigita al publiko, fare de la Kuvajta Oficiala Gazeto, la 25-an de januaro 1970 .

La areo neniam ricevis ISO 3166 kodon, ĉar ĝi estis disigita antaŭ la adopto de la kodo en 1974. Dum la Golfa Milito, la areo estis okupita, kune kun Kuvajto, fare de Irako. Post la fino de la milito, la areo estis liberigita de Irako. Kvankam la neŭtrala zono ne plu ekzistas, nafto-ekstraktado en la areo ankoraŭ estas farita laŭ interkonsentoj inter la du landoj  .

 Referencoj 

 Eksteraj ligiloj 



 U.S. Army Map Sheet NH38-16 1:250.000 (map sheet with western part of former Neutral Zone)

Kategorio:Landlimoj de Kuvajto
Kategorio:Landlimoj de Sauda Arabio
Kategorio:Ekstera politiko de Sauda Arabio
Kategorio:Historio de Sauda Arabio
Kategorio:Historio de Kuvajto